# KUPOPRODAJNA POGODBA

**ki sta jo sklenila:**

kot kupec/naročnik: **ČISTA NARAVA javno komunalno podjetje, d.o.o., Tešanovci 20, 9226 Moravske Toplice,**

ki ga zastopa direktorBranko ŠROK, inž. gr.

matična številka: 1197380,

identifikacijska štev. za DDV: SI39046923.

**in**

**kot prodajalec/izvajalec:**

ki ga zastopa

|  |  |
| --- | --- |
| matična štev: |  |
| identifikacijska štev. za DDV: |  |
| TRR: |  |

1. člen

Pogodbeni stranki ugotavljata, da je bila ponudba izvajalca sprejeta z Obvestilom št. **JN .........................** , ki je bil izdan v postopku zbiranja ponudb objavljenem na portalu dne .......... **NMV .............................../2021**. Stranka te kupoprodajne pogodbe(v nadaljevanju izvajalec) je bil izbran kot najugodnejši ponudnik.

Prodajalec bo v skladu s to pogodbo kupcu izvajal storitve po predračunu št……..

2. člen

S to pogodbo se naročnik in izvajalec okvirnega sporazuma dogovorita o splošnih pogojih izvajanja javnega naročila. Sestavni del te kupoprodajne pogodbe so pogoji določeni z razpisno dokumentacijo.

3. člen

Predmet te pogodbe je kupoprodaja strojnih storitev navedena v prilogi 1. Vrednost predmeta kupoprodaje znaša **XXXXXXXX EUR brez DDV**. Predmet javnega naročila so stalna naročila strojnih storitev v času od podpisa pogodbe oz. od **podpisa pogodbe do 31.12.2022**, ki jih naročnik po obsegu in časovno ne more vnaprej točno določiti. Količine in vrste storitev po predračunu so okvirne.

Naročnik in izvajalec se izrecno dogovorita, da bo naročnik v obdobju trajanja te pogodbe naročal le tiste vrste in količine storitev iz predračuna, ki jih bo dejansko potreboval.

Naročnik in izvajalec storitve se nadalje dogovorita, da bo naročnik pri izvajalcu, naročal tudi druge vrste storitev, ki niso na predračunu, če jih bo potreboval in jih bo ta imel na razpolago.

3. člen

Storitve se obračunava po cenah iz priloženega predračuna in so **fiksne do 31.12.2022**.

**Cene veljajo fco: območje občine Moravske Toplice.**

**Za storitve, ki niso navedeni na predračunu veljajo cene po dobaviteljevem veljavnem ceniku na dan izvajanja storitve, na katerega je odobren vsaj 5 % popust.**

4. člen

Kvaliteta storitev mora ustrezati obstoječim standardom in deklaracijam.

Reklamacije glede količin in slabe izvedbe storitev mora naročnik nemudoma sporočiti izvajalcu storitev. Izvajalec storitve upošteva reklamacije naročnik le, če so predpisano zapisniško ugotovljene, pravočasne in utemeljene.

Stranki sta sporazumni, da osebi imenovani skrbnika pogodbe urejata tudi manjše nesporazume, ki bi se porodili pri izvajanju določil te pogodbe.

5. člen

Izvajalec storitev se obvezuje, da bo storitve izvajal po predhodnem telefonskem ali elektronskem naročilu takoj oz. **v odzivnem času max. 48 ur.**

Naročnik se obvezuje prevzeti storitev v celoti na podlagi prevoznice in delovnega naloga. Količinski in kakovostni prevzem se opravi takoj po opravljeni storitvi. Izvajalec je dolžan podpisane prevoznice za opravljeno storitev naročniku predati v treh dneh od opravljene storitve.

6. člen

Naročnik bo poravnal opravljeno storitev v roku 30 dni po prejemu pravilno izstavljenega računa na TRR prodajalca. Izvajalec storitev opravljene storitve fakturira zadnji dan v mesecu. V primeru zamude pri plačilu lahko izvajalec storitev zaračuna zakonite zamudne obresti.

**PODIZVAJALCI**

7. člen

(opomba: se upošteva v primeru, da dobavitelj nastopa s podizvajalci)

Dobavitelj, ki izvaja javno naročilo z enim ali več podizvajalci, mora imeti ob sklenitvi pogodbe z naročnikom ali med njenim izvajanjem, sklenjene pogodbe s podizvajalci. Podizvajalec mora naročniku posredovati kopijo pogodbe, ki jo je sklenil s svojim naročnikom (dobaviteljem), v petih dneh od sklenitve te pogodbe (med naročnikom in dobaviteljem).

V kolikor podizvajalec zahteva neposredno plačilo, se šteje, da je neposredno plačilo podizvajalcu obvezno in obveznost zavezuje naročnika in glavnega dobavitelja; dobavitelj pa s podpisom te pogodbe pooblašča naročnika, da na podlagi potrjenega računa neposredno plačuje vsem v pogodbi navedenim podizvajalcem.

Če neposredno plačilo podizvajalcu ni obvezno, naročnik od glavnega dobavitelja zahteva, da mu najpozneje v šestdesetih dneh od plačila končnega računa pošlje svojo pisno izjavo in izjavo podizvajalca, da je podizvajalec prejel plačilo za izvedene dobave, neposredno povezano s predmetom javnega naročila.

Naročnik bo po prejemu kopije pogodbe preveril, ali ima dobaviteljevo pooblastilo in podizvajalčevo soglasje za neposredno plačilo podizvajalcu. Če pooblastila ali soglasja nima, bo dobavitelja ali podizvajalca nemudoma pozval, da mu ta dokument predloži v roku petih dni od prejema poziva.

Če glavni dobavitelj ne ravna v skladu s tem členom, naročnik lahko Državni revizijski komisiji poda predlog za uvedbo postopka o prekršku iz 2. točke prvega odstavka 112. člena Zakona o javnem naročanju (Uradni list RS, št. 91/15 in 14/18).

Dobavitelj mora svojemu računu obvezno priložiti račune svojih podizvajalcev, ki jih je predhodno potrdil.

Dobavitelj mora za podizvajalca, navedenega v tem členu, ob vsakem računu priložiti:

* račun podizvajalca za opravljene storitve, potrjen s strani dobavitelja, na podlagi katerega naročnik izvede nakazilo za opravljene storitve neposredno na račun podizvajalca ali
* podpisano izjavo podizvajalca, naslovljeno na naročnika, o tem, da je ta seznanjen s konkretno izstavljenim računom dobavitelja oziroma, da pri dobavah, ki jih obravnava račun, ni sodeloval kot podizvajalec, ter da podizvajalec iz naslova tega računa dobavitelja nima in ne bo imel do naročnika nobenih zahtevkov.

V primeru, če nobeden od dokumentov iz prejšnjega odstavka za prijavljenega podizvajalca ni predložen, naročnik do dostavitve vseh dokumentov zadrži plačilo celotnega računa in s tem ne pride v zamudo pri plačilu.

Dobavitelj v okviru te pogodbe nastopa skupaj z naslednjimi podizvajalci:

|  |  |
| --- | --- |
| Naziv podizvajalca |  |
|  |  |
| Naslov |  |
| Matična številka |  |
|  |  |
| Davčna številka |  |
|  |  |
| Transakcijski račun |  |
|  |  |
| Predmet |  |
|  |  |
| Količina |  |
|  |  |
| Vrednost |  |
|  |  |
| Kraj izvedbe |  |
|  |  |
| Rok izvedbe |  |
|  |  |
| Vrsta del |  |

Naročnik bo potrjene račune podizvajalcev poravnal neposredno podizvajalcem na način in v roku kot je dogovorjeno za plačilo dobavitelju.

Če se po sklenitvi pogodbe o izvedbi javnega naročila zamenja podizvajalec ali če dobavitelj sklene pogodbo z novim podizvajalcem, mora dobavitelj naročniku v petih dneh po spremembi predložiti:

* svojo izjavo, da je poravnal vse nesporne obveznosti prvotnemu podizvajalcu, če je bil leta zamenjan,
* pooblastilo za plačilo opravljenih storitev neposredno novemu podizvajalcu in
* soglasje novega podizvajalca k neposrednemu plačilu.

Dobavitelj v razmerju do naročnika v celoti odgovarja za dobro izvedbo pogodbenih obveznosti, ne glede na število podizvajalcev.

Dobavitelj se zavezuje, da bo pred zamenjavo podizvajalca predhodno pridobil soglasje naročnika in da bo zamenjani podizvajalec izpolnjeval vse pogoje (osnovna sposobnost podizvajalca) naročnika v zvezi s podizvajalci, ki so navedeni v razpisni dokumentaciji javnega naročila in izpolnil vse navedene priloge, ki se nanašajo na izpolnjevanje pogojev podizvajalcev.

**ALI**

7. a člen

(opomba: se upošteva v primeru, da dobavitelj ne nastopa s podizvajalci)

Dobavitelj ob predložitvi ponudbe in ob sklenitvi te pogodbe nima prijavljenih podizvajalcev za izvedbo predmeta pogodbe.

V kolikor bo dobavitelj za izvedbo predmeta te pogodbe, naknadno vključil podizvajalca, bo moral upoštevati določila 94. člena Zakona o javnem naročanju (Uradni list RS, št. 91/15 in 14/18). Vključeni podizvajalec bo moral izpolnjevati vse pogoje (osnovna sposobnost podizvajalca) in ostale zahteve naročnika v zvezi s podizvajalci, ki so bili navedeni v razpisni dokumentaciji javnega naročila, na podlagi katere je bila sklenjena ta pogodba.

Dobavitelj se v primeru naknadne vključitve podizvajalca za izvedbo predmeta te pogodbe obvezuje, da bo uredil vse potrebno, da bo naknadno vključeni podizvajalec, v skladu s 94. členom Zakona o javnem naročanju (Uradni list RS, št. 91/15 in 14/18), naročniku posredoval kopijo pogodbe, ki jo je sklenil s svojim naročnikom (dobaviteljem), v petih dneh od sklenitve takšne pogodbe.

Za vključitev podizvajalca za izvedbo predmeta te pogodbe, mora dobavitelj predhodno pridobiti soglasje naročnika in skleniti aneks k pogodbi, katere obvezna sestavina bodo naslednji podatki: vsaka vrsta storitev, ki jih bo opravil podizvajalec, podatke o podizvajalcu (naziv, polni naslov, matična številka, davčna številka in transakcijski račun), predmet, količina, vrednost, kraj in rok izvedbe teh storitev.

8. člen

Za vprašanja, ki niso urejena s to pogodbo, se uporabljajo določila Obligacijskega zakonika.

Protikorupcijska klavzula

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

9. člen

Za izvajanje te pogodbe po vsebinski plati je na strani naročnika odgovoren direktor Branko Šrok, na strani dobavitelja pa je odgovorna ­­­­­­­­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Stranki sta sporazumni, da osebi, imenovani za vsebinsko plat izvajanje pogodbe, urejata tudi manjše nesporazume, ki bi se porodili pri izvajanju določil te pogodbe. Če dobavitelj pri naslednjih dobavah ne upošteva upravičenih pripomb naročnika, lahko naročnik razdre kupoprodajno pogodbo. Ponudnik se zavezuje izročiti naročniku ob podpisu pogodbe, kot pogoj za veljavnost te pogodbe, bianko menico (1x) z menično izjavo (1x), za dobro izvedbo pogodbenih obveznosti po vzorcu iz razpisne dokumentacije.

10. člen

Pogodba je sestavljena in podpisana v štirih enakih izvodih, od katerih prejme vsaka od pogodbenih strank po dva izvoda.

11. člen

Ta pogodba stopi v veljavo po pravnomočno zaključenem postopku oddaje javnega naročila male vrednosti in po predhodnem podpisu naročnika.

12. člen

Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče na sedežu naročnika.

XXXXXXX, \_\_\_\_\_\_\_\_\_\_\_\_\_\_\_\_\_\_ Tešanovci, \_\_\_\_\_\_\_\_\_\_\_\_\_\_\_

|  |  |
| --- | --- |
| prodajalec:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | kupec:  ČISTA NARAVA d.o.o.  direktor:  Branko ŠROK, inž. gr. |

Priloga št. 1: ponudbeni predračun

Priloga: menica z menično izjavo za dobro izvedbo pogodbenih obveznosti v višini 1.500,00 €